Kőkemény ellenfelet kapott a Szolnok a BL-ben
A Szolnok a két magyar olimpiai bajnokot is felvonultató Primorje Rijekával találkozik a férfi vízilabda Bajnokok Ligája harmadik selejtezőkörében.
A Luxemburgban elkészített sorsolás értelmében a Tisza-partiak az első mérkőzést vívják idehaza október 26-án, s a november 9-i visszavágót rendezik a végső győzelemre is esélyes, a Varga fivérek, Dániel és Dénes erősítette rivális otthonában.
Szolnoki Dózsa-KÖZGÉP VSC - Primorje Rijeka (horvát)
Kovács István, a szolnokiak szakmai igazgatója így nyilatkozott a sorsolás után a www.vlv.hu megkeresésére: "Ez van, belőlük kell felkészülni, ahogy csak lehet. Nyilván jobb lett volna..., nem is tudom, mi lett volna jobb, talán a Crvena zvezda. Megpróbálunk jól helytállni."